**HOËRSKOOL KAMPSBAAI**



**AFRIKAANS EERSTE ADDISIONELE TAAL JUNIE: 2014**

**GRAAD 12 TYD: 2 UUR**

**TAAK 8: VRAESTEL 2: LETTERKUNDE TOTAAL: 70**

**EKSAMINATRISE: E CRONJE**

**INSTRUKSIES/OPDRAGTE EN INLIGTINGSBLADSY**

1. Lees die volgende instruksies/opdragte noukeurig deur voordat jy die vraestel beantwoord.
2. Moenie probeer om die hele vraestel deur te lees nie. Raadpleeg die inhoudsopgawe op die volgende bladsy en merk die vraagnommers van die letterkundetekste wat jy in die klas behandel het. Lees dan daarna hierdie vrae oor die tekste wat jy gedoen het en kies die tipe vraag wat jy wil doen.

1. Die vraestel bestaan uit VIER afdelings:

AFDELING A: Roman

AFDELING B: Drama

AFDELING C: Kortverhale

AFDELING D: Gedigte

4. Volg die opdragte aan die begin van elke afdeling noukeurig.

5. Beantwoord TWEE vrae. EEN vraag uit ENIGE TWEE afdelings. Gebruik die kontrolelys om jou met jou keuses te help.

6. Nommer die antwoorde presies soos in die vraestel.

7. Beantwoord elke afdeling op ŉ NUWE bladsy.

8. Skryf netjies en leesbaar.

9. Voorgestelde tydsindeling: ongeveer 60 minute per afdeling/vraag

**Inhoudsopgaweblad:**

Hierdie bladsy sal die kandidate help met die keuse van vrae sonder dat

dit nodig is om die hele vraestel deur te lees.

|  |  |  |
| --- | --- | --- |
| **AFDELING A: ROMAN**  **Beantwoord die vraag oor die Roman wat in die klas behandel is:** | | |
| **VRAAGNOMMER** | **VRAAG** | **PUNTE** |
| 1. Kringe in ‘n bos | Konteksuele vraag | 35 |
|  | | |
| 2. Die Ongelooflike avonture van Hanna Hoekom | Konteksuele vraag | 35 |
|  | | |
| 3. Meeulanders | Konteksuele vraag | 35 |
| **AFDELING B: DRAMA**  **Beantwoord die vraag oor die drama wat in die klas behandel is.** | | |
| 4. Poppie die Drama | Konteksuele vraag | 35 |
|  | | |
| 5. Paljas | Konteksuele vraag | 35 |
| **AFDELING C: KORTVERHALE**  **Beantwoord die vrae wat oor BEIDE kortverhale gestel is.** | | |
| 6.1 (Kortverhaal 1 titel) | Konteksuele vraag | 35 |
|  | | |
| 6.2. (Kortverhaal 2 titel) | Konteksuele vraag | 35 |
| **AFDELING D: GEDIGTE**  **Beantwoord die vrae wat oor BEIDE gedigte gestel is.** | | |
| 7.1 Things that go bump in the night | Konteksuelevraag | 17 |
| **en** | | |
| 7.2 Die Hanswors | Konteksuele vraag | 18 |

**AFDELING A: ROMAN**

**VRAAG 2: DIE ONGELOOFLIKE AVONTURE VAN HANNA HOEKOM**

2.1. Kies die karakter in KOLOM B wat by die beskrywing in KOLOM A pas.

Skryf net die vraagnommer ( 2.1.1 - 2.1.5) en die letter (A - E) neer.

|  |  |
| --- | --- |
| KOLOM A | KOLOM B |
| 2.1.1 Wonderlike verbeelding | A) Mana |
| 2.1.2 Alter ego | B) Margot |
| 2.1.3. Dra skelbont klere | C) Gavin |
| 2.1.4. ‘n Pa met peroksiedhare | D) Hanna |
| 2.1.5. Ouerige aërobiese instruktrise | E) Fabienne |
|  | F) Sharon |

(5)

2.2 In watter jaar speel hierdie verhaal af? (1)

2.3. Wat is die nadeel van die tipe verteller wat ons in hierdie verhaal kry? (1)

2.4. Lees die onderstaande uittreksel en beantwoord die vrae wat daarop volg.

Interessant nè? Ek is geskep en Tibo is vervaardig. Ek voel soos ‘n skildery (soms ‘n middelmatige skildery, soms ‘n mislukking, nooit juis soos ‘n kunswerk nie) en hy klink soos iets wat uit ‘n fabriek kom. ‘n Onderdeel van ‘n masjien.

Verstaan jy liewe leser, waarom ek gewoonlik maar stilbly as my klasmaats oor hulle gesinne begin kla? Dis net te veel moeite om die hele affêre te verduidelik. Ek het al gedink **om dit grafies voor te stel**. ‘n Plannetjie op te stel, soos daardie stambome wat jy voor in dik Russiese romans kry sodat jy elke keer gou daarna kan loer as jy vergeet wie nou weer op watter manier aan wie verbind is.

2.4.1. Hoekom sê Hanna Tibo is vervaardig? (1)

2.4.2. Dink jy Hanna het ‘n goeie selfbeeld? Motiveer jou antwoord deur ses opeenvolgende woorde uit die leesstuk aan te haal. (1)

2.4.3. Kan jy Hanna help “om dit grafies voor te stel.” (4)

2.4.4. Waarvan het Tibo ‘n goeie kennis gehad? (1)

2.4.5. Het Tibo maklik en goed in die nuwe familie ingepas?

Motiveer jou antwoord deur te verwys na die ander kinders in die gesin. (1)

2.5. Lees die onderstaande uittreksel en beantwoord die vrae wat daarop volg

“Ek wonder wanneer kom die queen,” mompel Yann ‘n uur later met ‘n mond vol spek en eiers.

Sy’t mos gesê sy wil nie eet nie, “ herinner ek hom.

“Nee, ek praat van die ander queen, “ grinnik hy. “Jou pa.”

Ek stik aan ‘n stuk roosterbrood.

“My pa is nie ‘n queen nie! Jy ken hom nie eens nie!”

“Hy’t gesê ons moet hom nie voor middagete verwag nie,” sê Mana.

“Maar ek weet nie of enige kar nog hier kan uitkom nie.

As die reën net wil ophou!”

“Dis nie ‘n ophoureën nie, sê Beyers. “Dis ‘n aanhoureën.”

“Van wanneer af is Pa ‘n weerprofeet?” wil Yann weet.

“Van ek netnou in die kar na die radio gaan luister het,” antwoord Beyers. “Die hele Wes-Kaap is besig om weg te spoel”.

“Dan’s dit seker goed ons sit op ‘n berg, “skerts ek om my skrik weg te steek. Dit sal lank vat voor die water tot hier kan styg.”

2.5.1. Na wie, het Hanna gedink, verwys Yann toe hy na “die queen” verwys? (1)

2.5.2. Watter twee moontlike redes het Yann gehad om so na Gavin te verwys? (2)

2.5.3. Watter groot geleentheid het net voor hierdie gebeure plaasgevind? (1)

2.5.4. Hoekom was Margot ontsteld toe sy hoor hulle sit op die berg vas? (1)

2.5.5. Op watter berg sit hulle ? (1)

2.6. Kies elke keer die sin wat die spesifieke karakter of gebeurtenis die beste beskryf. Skryf slegs die vraagnommer (2.6.1.- 2.6.3.) en die letter (A-D) neer.

2.6.1. Gavin……..

A) kom met die modderbesmeerde kar by die huis op die berg aan.

B) skerts dat hy met die tog deur die modder probeer opmaak het omdat hy so ‘n slegte voorbeeld van ‘n pa is.

C) het van Yann se klere geleen.

D) het vir Hanna n digbundel vir haar verjaarsdag gegee.

2.6.2. Sharon…….

A) het ‘n Britney Spears – glimlag

B) is verlief op Tibo

C) het ‘n ouma in Gauteng.

D) gee vir Hanna ‘n grimeerstelletjie

2.6.3. Margot wil gaan draf en ……..

A) Beyers dink dit is ‘n goeie idee.

B) sy het nie ‘n probleem met natreën nie, want daar is ‘n haardroër.

C) Yann stem vir die eerste keer saam met sy pa dat dit ‘n simpel idee is.

D) Amos gaan saam met haar draf.

2.6.4. Mana ………

A) gee altyd vir Hanna lekkergoed vir haar verjaarsdag.

B) stel die aand tydens die speletjie ‘n kalkoen voor.

C) is ‘n aktrise

D) is ‘n goeie voorbeeld van ‘n goeie moeder.

(4)

2.7. Voltooi die volgende paragraaf. Gebruik die woorde in die lys hieronder.

Skryf slegs die vraagnommer (2.7.1.-2.7.5) en die antwoord neer.

roman; mooi hande; ‘n boetie; ‘n sussie

mooi tande Sharon vervelig lewensverhaal Hanna

opwindend belaglik

Hanna wil haar eie 2.7.1……………………… skryf soos Anna Frank jare

gelede gedoen het. Sy skryf die storie met Fabienne as die hoofkarakter.

Fabienne het twee dinge wat Hanna begeer nl. 2.7.2………………… en

2.7.3…………….

Soos die verhaal verloop ontdek ons dat 2.7.4. ……………eintlik dieselfde is as Fabienne.

Tydens die tyd op die berg besef sy dat haar eie lewe nie so 2.7.5…………..

is as wat sy gedink het nie.

(5)

2.8. Watter stereotipe idee van stiefouers bestaan daar en watter karakter help

vir Hanna om hierdie beeld te verander? (2)

2.9. Hanna- hulle speel by hulle huis ook elke aand speletjies.

Is bogenoemde stelling WAAR of ONWAAR. Motiveer jou antwoord . (1)

2.10. Gavin het vir hulle die aand na Hanna se verjaarsdag ‘n heerlike ete gemaak.

Hoekom het die gesin dit so geniet? (1)

2.11. Hoe weet ons wanneer dinge goed gaan met Hanna en dat sy dinge geniet? (1)

Afdeling A: Totaal: 35

**AFDELING D: Gedigte**

**VRAAG 7: THINGS THAT GO BUMP IN THE NIGHT.**

Lees die onderstaande gedig aandagtig deur en beantwoord die vrae wat daarop volg.

**THINGS THAT GO BUMP IN THE NIGHT**

1. jy los my aIleen
2. in ‘n huis vol geluide
3. en hoe minder ek probeer luister
4. hoe harder klink die klank
5. van ‘n onbekende voetstap
6. op die donker trap
7. bang vaak verdwaal ek laat
8. in die gange op soek
9. na slaap
10. wat om elke naghoek verdwyn
11. ek skrik
12. vir die naaldekokerstraatlig
13. deur skaars bewegende blare
14. jou jas aan die kapstok
15. is ‘n man sonder bene
16. ek is bang
17. vir die stofsuierslang
18. op die vloer van die spens
19. en tot jy terugkom
20. sleep ek my vlees
21. soos 'n kis agter my aan

*Rosa Keet*

7.1. Hoekom is die spreker in die gedig bang? (1)

7.2. Kies elke keer die letterkundige begrip uit KOLOM A wat by die aanhaling in KOLOM B pas. Skryf slegs die vraagnommer ( 7.2.1 - 7.2.4.) en die letter

(A - D) neer.

|  |  |
| --- | --- |
| **KOLOM A** | **KOLOM B** |
| 7.2.1 Paarrym | A) bang vaak verdwaal ek laat |
| 7.2.2. Kontras | B) wat om elke naghoek verdwyn |
| 7.2.3. Assonansie | C) jy los my alleen  In ‘n huis vol geluide |
| 7.2.4 neologisme | D) van ‘n onbekende voetstap  op die donker trap |

(4)

7.3. Haal ‘n woord uit die gedig aan wat die trap nog meer onheilspellend laat klink. (1)

7.4. Wattter ironie is daar in versreël 7-9 (1)

7.5. Daar waai ‘n sterk wind buite.

Is bogenoemde stelling WAAR of ONWAAR? Motiveer jou antwoord

deur ‘n versreël uit die gedig aan te haal. (1)

7.6. Verwys na versreël 14 en 15.

7.6.1. Watter tipe beeldspraak is hier van toepassing? (1)

7.6.2. Beskou jy dit as suksesvol? Motiveer jou antwoord. (1)

7.7. Noem ‘n sintuig wat deur die spreker gebruik word? (1)

7.8. Watter soort beeldspraak is “naaldekokerstraatlig” in versreël 12? (1)

7.9. Verwys na versreël 17.

7.9.1. Waarmee word die pyp van die stofsuier vergelyk? (1)

7.9.2. Waarom is die herhaling van die “s” – klank in die woord “stofsuierslang”

effektief? (1)

7.10. Wat is die funksie van die enjambement en die min leestekens in die

gedig? (1)

7.11. Watter tipe beeldspraak kom in die laaste twee reëls van die gedig voor? (1)

7.12. Waarmee word die woord “kis” gewoonlik geassosieer? (1)

[](http://www.ghyczy.nl/wp-content/uploads/2010/10/design-furniture-ghyczy-wardrobe-g01-6.jpg)

[17]



**VRAAG 8: DIE HANSWORS.**

Lees die onderstaande gedig aandagtig deur en beantwoord die vrae wat daarop volg.

Die hanswors

1. Oor sy afsigtelike boggel
2. en kromheid, het hul hom gekoggel,
3. en bitterder was hul venyn
4. as sy vergroeide ruggraatpyn.
5. Tussen die diere in ‘n hoek
6. het hy die eensaamheid gesoek:
7. “Met klere wat gedurig gaar is,
8. Wat doen die vent met sy salaris?”
9. Hy’t maandeliks by die poskantoor
10. ‘n brief gepos of een gelees
11. by die dierkratte, oor en oor:
12. “Sou daar tog êrens iemand wees?”
13. En daardie ewige reuk en drank:
14. nie een sou huil as hy bedank,
15. maar waar hy in die sirkustent
16. aapagtig teen die firmament,
17. hoog teen die takelwerk, kon klouter,
18. die dood uittart, en, klein kabouter,
19. sy duiwelstreke uithaal onder
20. dat almal skater vir die wonder,
21. is hy, hoeseer verag, verlate,
22. nog deur die baas beskou as bate.
23. Toe het ‘n brief gekom eendag ...
24. Hy’t oor die bed gebuk, verblind,
25. terwyl ‘n boggelvroutjie, sag,
26. sterwend fluister: “Dankie my kind ...”

*S.J. Pretorius*

8.1. Wat was die oorsaak van die hanswors se fisiese pyn? (1)

8.2. Wat was, in strofe 1, die rede vir die emosionele pyn van die hanswors? (1)

8.3. Kies elke keer die letterkundige begrip uit KOLOM A wat by die aanhaling in KOLOM B pas. Skryf slegs die vraagnommer ( 8.3.1 - 8.3.4.) en die letter

(A - D) neer.

|  |  |
| --- | --- |
| **KOLOM A** | **KOLOM B** |
| 8.3.1 hy’t | A) kwatryn |
| 8.3.2. strofe 3 | B) beletselteken |
| 8.3.3. maar | C elisie |
| 8.3.4 toe het ‘n brief gekom eendag…. | D) wending |

(4)

8.4. Kies die KORREKTE antwoord om die sin mee te voltooi. Skryf slegs die vraagnommer en die letter (A-D) neer.

Die stemming in die gedig is…………

A) Vrolik

B) nostalgies

C) hartseer

D) rustig (1)

8.5. Waar het hy graag “weggekruip” (1)

8.6. Hoekom dink jy het hy verkies om daarheen te gaan? (1)

8.7. Hoekom sal die sirkusbaas hom nie afdank nie? Haal drie opeenvolgende woorde aan as antwoord. (1)

8.8. Met watter dier word sy toertjies vergelyk? (1)

8.9. Aan wie het hy elke maand van sy salaris gestuur? (1)

8.10. Die hanswors was ‘n klein mannetjie.

Is bogenoemde stelling WAAR of ONWAAR? Motiveer deur EEN woord

(nie klein) uit die gedig aan te haal. (1)

8.11. Sou sy kollegas hartseer wees as hy nie meer in die sirkus werk nie?

Motiveer jou antwoord deur ‘n versreël aan te haal. (1)

8.12. Wat suggereer “verblind”? (1)

8.13. Die hanswors het tussen baie mense gewerk. Wat was ironies

hieromtrent? (1)

8.14. Waarvoor het die vroutjie moontlik dankie gesê? (1)

8.15. Dink jy hy sal in die toekoms weer briewe ontvang? Motiveer jou

antwoord. (1)

[18]

Afdeling B: Totaal: 35

MEMO: GRAAD 12 VR 2 JUNIE 2014

VRAAG 2:

2.1.1. D Hanna

2.1.2. E Fabienne

2.1.3. A Mana

2.1.4. C Gavin

2.1.5. B Margot (5)

2.2. 2002 (onder aan gedig oor Dis al) (1)

2.3. Jy het nie ‘n geheelbeeld van gebeure nie, dinge word slegs uit jou

oogpunt weergegee. (1)

2.4.1. Hy is ‘n proefbuisbaba (1)

2.4.2. Nee, “nooit juis soos ‘n kunswerk nie.” (1)

2.4.3. HANNA SE STAMBOOM

|  |  |
| --- | --- |
| Mana (trou met) | Gavin |
| = Hanna | |
| Mana + | Proefbuis |
| = Tibo | |

|  |  |
| --- | --- |
| Beyers + | Margot |
| =Yann en Amos | |

|  |  |
| --- | --- |
| Beyers + | Mana |
| Ditjie | |

(4)

2.4.4. Die sepies en ander TV prograqmme (1)

2.4.5. Nee; hy en Amos het gereeld baklei. (1)

2.5.1. Na sy ma Margot (1)

2.5.2. Gavin was homoseksueel en hy is ‘n modeontwerper.(stereotipe) (2)

2.5.3. Dit was die oggend van Hanna se verjaarsdag. (1)

2.5.4. Sy sou nie betyds in Johannesburg kom vir haar TV reeks rol nie. (1)

2.5.5. Botterberg (1)

2.6.1. B skerts dat hy opmaak vir al die ander kere

2.6.2. D gee vir Hanna ‘n grimeerstelletjie

2.6.3. C Yann stem vir die eerste keer saam met sy pa dat dit ‘n simpel idee is.

2.6.4. B stel die aand van die speletjies ‘n kalkoen voor. (4)

2.7.1. lewensverhaal

2.7.2/3 mooi tande

2.7.3./2 ‘n sussie

2.7.4 Sharon

2.7.5 vervelig (5)

2.8.1 Dat hulle slegte ouers is, (1)

2.8.2.maar BEYERS weerspieël hierdie stereotipering (1)

2.9 Onwaar hulle speel net omdat daar nie elektrisietit en TV is nie. (1)

2.10. Hulle eet gewoonlik net SOP (1)

2.11. Sy vergeet van Fabienne en haar lewe. (1)

[35]

7.1. Hy/sy is alleen (1)

7.2.1. D van ‘n onbekende voetstap op die donker trap

7.2.2. C jy los my alleen in ‘n vol huis

7.2.3. A bang vaak verdwaal ek laat

7.2.4. B wat om elke naghoek verdwyn. (4)

7.3. donker (1)

7.4. Sy is vaak, maar kan nie slaap nie. (1)

7.5. Onwaar : die skaars bewegende blare. (1)

7.6.1 Metafoor (1)

7.6.2. Ja, want jy sien die jas maar jy sien nie bene nie; dan

kan jy dink dit is ‘n man sonder bene(enige so iets) (1)

7.7. gehoor./ sig (enige een) (1)

7.8. Metafoor. (1)

7.9.1. Met ’n slang. (1)

7.9.2. Die s- klank klink soos die geluid wat ‘n slang maak. (1)

7.10. Dit veroorsaak dat die gedig vinniger gelees word en beklemtoon

die vrees wat die spreker ervaar. (1)

7.11. Vergelyking (1)

7.12. die dood (1) [17]

VRAAG 8:

8.1. sy vergroeide ruggraat. (1)

8.2. die gespot van die mense/ hul vernyn (1)

8.3.1 C) elisie

8.3.2. A)kwatryn

8.3.3. D) Wending

8.3.4. B) Beletselteken (4)

8.4. C) hartseer (1)

8.5. tussen die hokke by die diere (1)

8.6. Die diere het hom nie sleg behandel nie; of enige iets soortsgelyk (1)

8.7. “beskou as bate” (1)

8.8. met ‘n aap s’n (1)

8.9. Moontlik aan sy moeder (1)

8.10. Waar, kabouter (1)

8.11. Nee, “Nie een sou huil as hy bedank” (1)

8.12. Dat hy nie goed kan sien nie / dat hy baie gehuil het. (1)

8.13. Al was hy tussen baie mense was hy alleen en eensaam. (1)

8.14. Vir die geld wat hy vir haar gestuur het. (1)

8.15. Nee, want sy moeder het gesterf, sy was die enigste wat vir hom geskryf het. (1)